แบงก์โน้ตส์
กะจองงอง กระจองงองเจ้าข้าเอ้ย ระวังหวยล็อกไว้
21 ต.ค. 2554

หวยล็อก
กะจองงอง กระจองงองเจ้าข้าเอ้ย ระวังหวยล็อกไว้
เพราะการสรรหาผู้อำนวยการสำนักงานสลากฯ ที่ปิดรับสมัครไปตั้งแต่ 20 ต.ค. ชัดเจนว่า พ.ต.ท.ไพโรจน์ ปัญจประทีป อดีตรอง ผอ.สลากฯ ในยุค พล.ต.ต.สุรสิทธิ์ สังขพงศ์ เป็น ผอ. ยื่นสมัครชิงเก้าอี้โต่ย แข่งกะ สมชาติ วงศ์วัฒนศานต์ รอง ผอ.สลากฯ อีกคนมาจากสายอัยการ
พ.ต.ท.ไพโรจน์ เต็งจ๋ามาตั้งแต่ยังไม่ทันสตาร์ต เพราะคนเมืองดูไบส่งเข้ามาผลักดันเรื่องหวยออนไลน์
แม้ว่า สมชาติ ที่ถือเป็นลูกหม้อนั้นจะเชี่ยวชาญการตลาดและธุรกิจกาสิโนก็ตาม
แต่ พ.ต.ท.ไพโรจน์ นั้นขึ้นหม้อจริงๆ เป็นเพื่อนเลิฟของ พล.ต.ต.สุรสิทธิ์ มือทำหวยให้ พ.ต.ท.ทักษิณ ชินวัตร ทั้งในไทยและยูกันดา... ให้มันรู้ว่าไผเป็นไผ